SD-anlegg er et verktøy for å øke lønnsomhet og komfort i bygningsdrift, men når en bygger slike systemer er det viktig å legge vekt på funksjonalitet og brukergrensesnitt ved drift av systemet.
Det er mange leverandører av SD-anlegg, men som i alt annet så er det varierende oppbygging, brukergrensesnitt og funksjonalitet i systemene.
Nøkkelord for å øke lønnsomhet og komfort i kommersiell bygningsdrift er å installere et SD-anlegg , ta kontroll på de tekniske anleggene, forstå hvordan de fungerer og hvordan de kan driftes på best mulig måte. Energiøkonomisering handler stort sett om om tid og temperatur. En god dialog mellom kunden og leverandøren av systemet er en forutsetning for å få ut potensialet i systemet.
Gjennomfør service på anleggene, det er en investering som sikrer energieffektiv god drift.
Gjør fornuftige valg som kan dokumenteres i ettertid både med hensyn til energiforbruk, energikostnader og inneklima.